FAO Assists Laos in Rice Development
The Food and Agriculture Organization confirms that the statistic improvement project in data collection on the production and consumpt
ອົງການອາຫານແລະ ການກະເສດແຫ່ງສະຫະປະຊາຊາດ ຖະແຫລງ ການຢືນຢັນວ່າ ການເກັບກຳຂໍ້ມູນສະຖິຕິກ່ຽວກັບຜົນຜະຫລິດແລະ ການບໍລິໂພກເຂົ້າໃນທົ່ວ ປະເທດລາວຈະແລ້ວເສັດສົມບູນພາຍໃນເດືອນ ກໍລະກົດປີນີ້ຫລັງຈາກນັ້ນ ກໍຈະເຮັດໃຫ້ລາວສາມາດທີ່ຈະນຳເອົາຂໍ້ມູນທີ່ເກັບກຳນັ້ນໄປໃຊ້ໃນການວາງແຜນການພັດທະນາກ່ຽວກັບການຜະຫລິດເຂົ້າໃນລາວເພື່ອແນໃສ່ການສົ່ງອອກໄປຕ່າງປະເທດໃຫ້ມີປະສິດທິພາບຫລາຍຂຶ້ນ ອົງການອາຫານແລະ ການກະເສດແຫ່ງສະຫະປະຊາຊາດ ຫລື FAO ສຳນັກງານປະຈຳນະຄອນຫລວງວຽງຈັນໄດ້ອອກຖະແຫລງການຢືນຢັນຢ່າງເປັນທາງການເມື່ອບໍ່ນານມານີ້ວ່າການດຳເນີນໂຄງ ການເກັບກຳຂໍ້ມູນສະຖິຕິກ່ຽວກັບຜົນຜະຫລິດ ແລະການບໍລິໂພກເຂົ້າທີ່ອົງການFAO ໄດ້ໃຫ້ຄວາມຊ່ວຍເຫລືອແກ່ ກະຊວງກະສິກຳປ່າໄມ້ລາວນັ້ນໄດ້ຄືບ ໜ້າໄປແລ້ວເກີນກວ່າ90% ແລະ ກໍເຮັດໃຫ້ສາມາດຄາດໝາຍໄດ້ວ່າ ການດຳເນີນໂຄງການຢູ່ໃນທັງ17 ແຂວງຂອງລາວຈະແລ້ວເສັດສົມບູນທັງໝົດພາຍໃນເດືອນ ກໍລະກົດປີນີ້ ຢ່າງແນ່ ນອນ ຖະແຫລງການດັ່ງກ່າວຂອງ FAOກໍໄດ້ລະບຸອີກວ່າການທີ່ລາວຂາດຂໍ້ມູນສະຖິຕິກ່ຽວ ກັບຜົນຜະຫລິດແລະ ການບໍລິໂພກເຂົ້າທີ່ມີຄວາມຊັດເຈນ ແລະ ແນ່ນອນໃນຕະຫລອດໄລຍະກວ່າ 30ປີ ມານັ້ນ ໄດ້ເປັນຜົນເຮັດໃຫ້ບໍ່ສາມາດທີ່ຈະວາງແຜນການ ພັດທະນາແລະ ເປົ້າໝາຍໄດ້ຢ່າງຈະແຈ້ງໂດຍສະເພາະແມ່ນແຜນການກ່ຽວກັບການສົ່ງເສີມການຜະຫລິດເຂົ້າເພື່ອຕອບສະໜອງຄວາມຕ້ອງການບໍລິໂພກພາຍໃນປະເທດໄດ້ຢ່າງພຽງພໍແລະໃຫ້ເຫລືອກິນສຳລັບສົ່ງອອກໄປຕ່າງປະເທດໃຫ້ໄດ້ຫລາຍຂຶ້ນຢ່າງຕໍ່ເນື່ອງອີກດ້ວຍ ເພາະສະນັ້ນຫລັງຈາກທີ່ລາວໄດ້ມີຂໍ້ມູນສະຖິຕິດັ່ງກ່າວໄດ້ຕາມມາດຕະຖານສາກົນແລ້ວນັ້ນກໍຈະເປັນຜົນເຮັດໃຫ້ລັດຖະບານລາວ ສາມາດທີ່ຈະກຳນົດແຜນການ ແລະເປົ້າໝາຍກ່ຽວ ກັບການຜະຫລິດແລະ ການບໍລິໂພກລວມໄປເຖິງການສົ່ງອອກເຂົ້າໄດ້ຢ່າງມີປະສິດທິຜົນຫລາຍຂຶ້ນ ໃນໄລຍະແຜນການປະຈຳປີ 2007 ຫາ 2008ທີ່ຜ່ານມາທາງການລາວໄດ້ປະມານການວ່າລາວມີຜົນຜະຫລິດເຂົ້າລວມໃນປະລິມານເຖິງ2 700 000 ໂຕນ ໂດຍປະຊາກອນລາວແຕ່ລະຄົນຈະຕ້ອງການບໍລິໂພກເຂົ້າໃນອັດຕາສະເລ່ຍ400 ກິໂລກຣາມເຂົ້າເປືອກ ຕໍ່ຄົນຕໍ່ປີ ຫລື ປະມານ 2 400 000 ໂຕນໃນທົ່ວປະເທດຊຶ່ງກໍໝາຍ ຄວາມວ່າ ລາວຍັງມີປະລິມານເຂົ້າເຫລືອກິນຫລາຍກວ່າ200 000 ໂຕນ ທາງການລາວໄດ້ເລີ້ມດຳເນີນໂຄງການພັດທະນາແນວພັນເຂົ້າໂດຍໄດ້ຮັບຄວາມຊ່ວຍເຫລືອຈາກ ອອສເຕຣເລຍ ນັບຈາກປີ 1982 ເປັນຕົ້ນມາ ພາຍໃຕ້ໂຄງການທີ່ເອີ້ນ ວ່າສູນວິໃຈ ແລະ ພັດທະນາພັດເຂົ້າ ນາພອກຊຶ່ງຕັ້ງຢູ່ໃນເຂດບ້ານທ່າດອກ ຄຳ ເມືອງໄຊທານີນະຄອນຫລວງວຽງຈັນ ໂດຍນັບຈາກປີ 1982 ເປັ້ນຕົ້ນມາ ກໍປະກົດວ່າ ສູນວິໃຈດັ່ງກ່າວນີ້ສາມາດພັດທະນາແນວພັນເຂົ້າຂອງລາວ ໄດ້ແລ້ວເຖິງ 11 ສາຍພັນ ຄື: ສາຍພັນເຂົ້າທ່າ ດອກຄຳໜຶ່ງຫາທ່າດອກຄຳ 11 ແລະ ໃນປະຈຸບັນກໍຍັງສາມາດຜະຫລິດແນວພັນເຂົ້າດັ່ງກ່າວ ເພື່ອແຈກຢາຍໃຫ້ແກ່ບັນດາກະເສດຕະກອນ ແຕ່ໃນປະລິມານເຖິງ 50 ໂຕນໃນແຕ່ລະປີ ນອກຈາກນີ້ສູນວິໃຈດັ່ງກ່າວ ກໍກຳລັງດຳເນີນການພັດທະນາເຂົ້າພື້ນບ້ານຂອງລາວ ເພື່ອເຮັດໃຫ້ມີຜົນຜະຫລິດສູງແລະ ສອດຄ້ອງຢູ່ໃນລາວໃຫ້ຫລາຍຂຶ້ນ ຕົວຢ່າງກໍຄື ການພັດທະນາເຂົ້າ ຫອມພັນປະສົມລະຫວ່າງ ເຂົ້າທ່າສະໂນໜຶ່ງ ແລະ ເຂົ້່າຫອມ ນາງນວນ ແລະ ການປະສົມລະຫວ່າງເຂົ້າຫອມນາງນວນກັບ ເຂົ້າໄກ່ນ້ອຍເຫລືອງ ແຕ່ຢ່າງໃດກໍຕາມ ເຈົ້າໜ້າທີ່ຂັ້ນສູງໃນກະຊວງກະສິກຳປ່າໄມ້ລາວທ່ານ ໜຶ່ງກໍໄດ້ຍອມຮັບວ່າການວິໃຈ ແລະ ພັດທະນາພັນເຂົ້າຢູ່ໃນລາວຍັງຄົງຫລ້າຫລັງປະເທດເພື່ອນບ້ານໂດຍສະເພາະແມ່ນໄທ ແລະ ຫວຽດນາມ ເພາະວ່າ ການຕື່ນຕົວ ກ່ຽວກັບການວິໃຈພັນເຂົ້າພື້ນບ້ານໃນລາວນັ້ນຍັງຕໍ່າຫລາຍແລະ ກໍມີອີກຫລາຍສາຍພັນທີ່ຖືກຕ່າງຊາດນຳໄປພັດທະນາເປັນພັນເຂົ້າຂອງຕົນແລ້ວດັ່ງທີ່ເຈົ້າໜ້າທີ່ຂັ້ນສູງໃນກະຊວງກະຊິກຳປ່າໄມ້ລາວໄດ້ກ່າວຢືນຢັນວ່າ: ຊົງຣິດລາຍງານຈາກບາງກອກເມື່ອວັນທີ 2 ເມສາ 2008